ระเบียบคณะกรรมการข้าราชการฝ่ายศาลปกครอง ว่าด้วยการให้โอนและการรับโอนข้าราชการของสำนักงานศาลปกครอง พ.ศ. 2542
ระเบียบคณะกรรมการข้าราชการฝ่ายศาลปกครอง
ระเบียบคณะกรรมการข้าราชการฝ่ายศาลปกครอง
ว่าด้วยการให้โอนและการรับโอนข้าราชการของสำนักงานศาลปกครอง
พ.ศ. 2542
---------------

 อาศัยอำนาจตามความในมาตรา
84 (9) และมาตรา 88
แห่งพระราชบัญญัติจัดตั้ง
ศาลปกครองและวิธีพิจารณาคดีปกครอง พ.ศ. 2542 คณะกรรมการข้าราชการฝ่ายศาลปกครอง
ออกระเบียบไว้ ดังต่อไปนี้
 ข้อ 1
ระเบียบนี้เรียกว่า "ระเบียบคณะกรรมการข้าราชการฝ่ายศาลปกครอง
ว่าด้วยการ
ให้โอนและการรับโอนข้าราชการของสำนักงานศาลปกครอง พ.ศ.
2542"
 ข้อ 2
ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
 ข้อ 3
การโอนข้าราชการฝ่ายศาลปกครองไปบรรจุและแต่งตั้งให้ดำรงตำแหน่งข้าราชการ
ในหน่วยงานของรัฐอื่นหรือพนักงานขององค์กรปกครองส่วนท้องถิ่น ให้หน่วยงานของรัฐหรือ
องค์กรปกครองท้องถิ่นนั้นมีหนังสือขอรับโอนโดยแสดงว่าข้าราชการผู้นั้นสมัครใจจะโอน เพื่อ
เสนอขอความเห็นชอบจากผู้มีอำนาจสั่งบรรจุและแต่งตั้งตามมาตรา
87 แห่งพระราชบัญญัติจัดตั้ง
ศาลปกครองและวิธีพิจารณาคดีปกครอง พ.ศ. 2542
 ข้อ 4
ให้นำหลักเกณฑ์และวิธีการที่ ก.พ. กำหนดเกี่ยวกับการรับโอนข้าราชการต่าง
ประเภทมาใช้บังคับกับการโอนข้าราชการในหน่วยงานของรัฐอื่นหรือพนักงานขององค์กร
ปกครองส่วนท้องถิ่นมาบรรจุและแต่งตั้งให้ดำรงตำแหน่งข้าราชการฝ่ายศาลปกครองโดยอนุโลม
 เมื่อหน่วยงานของรัฐอื่นหรือองค์กรปกครองส่วนท้องถิ่นเจ้าสังกัดยินยอมให้โอน
ข้าราชการหรือพนักงานผู้ใดตามที่สำนักงานศาลปกครองขอรับโอนแล้ว ให้เลขาธิการสำนักงาน
ศาลปกครองเป็นผู้มีอำนาจให้ความเห็นชอบการรับโอนข้าราชการหรือพนักงานผู้นั้น
 ข้อ 5
ในกรณีที่มีความจำเป็นหรือมีเหตุพิเศษเพื่อประโยชน์แก่การปฏิบัติราชการของ
ศาลปกครองและสำนักงานศาลปกครอง ประธานกรรมการข้าราชการฝ่ายศาลปกครองอาจอนุมัติ
ให้ยกเว้นการปฏิบัติตามข้อหนึ่งข้อใดในระเบียบนี้ได้แล้วรายงานให้คณะกรรมการข้าราชการ
ฝ่ายปกครองทราบ
 ข้อ 6 ให้เลขาธิการสำนักงานศาลปกครองเป็นผู้รักษาการตามระเบียบนี้และให้มีอำนาจ
ออกประกาศหรือคำสั่งกำหนดแบบพิมพ์
คำชี้แจงหรือวิธีปฏิบัติเพื่อประโยชน์ในการปฏิบัติตาม
ระเบียบนี้

 ประกาศ ณ
วันที่ 12 พฤศจิกายน พ.ศ. 2542
 
อักขราทร จุฬารัตน
  
กรรมการข้าราชการฝ่ายศาลปกครอง
 
ทำหน้าที่ประธานกรรมการข้าราชการฝ่ายศาลปกครอง